b'\n_START_ARTICLE_\nP\xc5\xab\xc4\x8dkori\xc5\xb3 II piliakalnis\n_START_SECTION_\nPiliakalnis\n_START_PARAGRAPH_\n\xc4\xaerengtas masyvioje, Pilies kalnu vadinamoje kalvoje, kuri\xc4\x85 i\xc5\xa1 \xc5\xa1iaur\xc4\x97s ryt\xc5\xb3 ir pietvakari\xc5\xb3 pusi\xc5\xb3 juosia plat\xc5\xabs bevard\xc5\xbei\xc5\xb3 upeli\xc5\xb3 sl\xc4\x97niai. Teritorija netaisyklingo plano, pailga \xc5\xa1iaur\xc4\x97s vakar\xc5\xb3 \xe2\x80\x93 pietry\xc4\x8di\xc5\xb3 kryptimi, 426 m ilgio ir nuo 141 m (\xc5\xa1iaur\xc4\x97s vakarin\xc4\x97je dalyje) iki 195 m (pietrytin\xc4\x97je dalyje) plo\xc4\x8dio. Pietrytin\xc4\x97je, auk\xc5\xa1tesn\xc4\x97je kalvos dalyje pastebima piliakalnio aik\xc5\xa1tel\xc4\x97. Ji sta\xc4\x8diakampio plano, pailga \xc5\xa1iaur\xc4\x97s vakar\xc5\xb3 \xe2\x80\x93 pietry\xc4\x8di\xc5\xb3 kryptimi, 145 m ilgio ir 25 m plo\xc4\x8dio. \xc5\xa0laitai nuolaid\xc5\xabs, vidutinio statumo, nuo 2 (vakaruose) iki 17 m (rytuose) auk\xc5\xa1\xc4\x8dio.  Piliakalnio rytinis galas nuplautas upelio. \xc4\x8cia \xc5\xa1laitas auk\xc5\xa1\xc4\x8diausiais ir sta\xc4\x8diausias, leid\xc5\xbeiasi \xc4\xaf gili\xc4\x85 daub\xc4\x85, vadinam\xc4\x85 Pilies dauba._NEWLINE_\xc4\xae \xc5\xa1iaur\xc4\x97s vakarus nuo aik\xc5\xa1tel\xc4\x97s, \xc5\xbeemesn\xc4\x97je kalvos dalyje buvusi pap\xc4\x97d\xc4\x97s gyvenviet\xc4\x97._NEWLINE_Teritorijos plotas \xe2\x80\x93 64565 m\xc2\xb2._NEWLINE_1,3 km \xc4\xaf \xc5\xa1iaur\xc4\x97s vakarus yra P\xc5\xab\xc4\x8dkori\xc5\xb3 I piliakalnis, 0,45 km \xc4\xaf \xc5\xa1iaur\xc4\x97s rytus \xe2\x80\x93 kapinynas, 1,6 km \xc4\xaf pietry\xc4\x8dius \xe2\x80\x93 III piliakalnis.\n_START_SECTION_\nAplinkiniai piliakalniai\n_START_PARAGRAPH_\nJed\xc5\xbeiot\xc5\xb3 piliakalnis 15 km _NEWLINE_ Mikyt\xc5\xb3 piliakalnis 5 km _NEWLINE_P\xc5\xab\xc4\x8dkori\xc5\xb3 I piliakalnis \xe2\x80\x93 1,3 km_NEWLINE_Girdeni\xc5\xb3 piliakalnis 18 km_NEWLINE_Vadagi\xc5\xb3 piliakalnis 20 km _NEWLINE_ Renavo piliakalnis 17 km_NEWLINE_Laivi\xc5\xb3 piliakalnis 17 km_NEWLINE_\xc5\xbdemai\xc4\x8di\xc5\xb3 Kalvarijos piliakalnis 8 km_NEWLINE_U\xc5\xbepelki\xc5\xb3 piliakalnis 4,5 km _NEWLINE_ Gintali\xc5\xa1k\xc4\x97s piliakalnis 12 km_NEWLINE_Staneli\xc5\xb3 piliakalnis 15 km_NEWLINE_P\xc5\xab\xc4\x8dkori\xc5\xb3 III piliakalnis 1,6 km _NEWLINE_ Gegr\xc4\x97n\xc5\xb3 piliakalnis 3,5 km _NEWLINE_ \xc5\xbderni\xc5\xb3 piliakalnis 8 km'